**Арсалиева Люба Лечин йоӀ** (оьрс. *Арсалиева Люба Лечиевна*; 1979 шеран 10 октябрехь, Нохч-ГӀалгӀайн АССР , ТӀехьа-Мартанан кӀошт, ТӀехьа-Марта) — нохчийн поэтесса, Российн Федерацин Йаздархойн бертан декъахо, Российн Федерацин Журналистийн бертан декъахо, «Соьлжа-ГӀала» телерадиокомпанин шеф-редактор. Йаздо оьрсийн а, нохчийн а меттанашкахь.

Биографи
--------

### Жималла

Любас дешна ТӀехьа-Мартанан № 2 йолчу йуккъера ишколехь, иза чекхйаьккхинчул тӀаьхьа деша хӀоьттира Нохчийн пачхьалкхан университетан филологин факультете. Оццу хенахь дийшира Къона корреспондентийн ишколехь. Цул тӀаьхьа берашна оьрсийн мотт а, литература а хьийхира ТӀехьа-Мартанан № 7 йолчу йуккъера ишколехь.

### Карьера

Байташ йаздан йолаелира ишколехь дуьйна. Марзъелира синмехаллин хӀоттам исбаьхьа дӀакховдоран романтика. Йуьхьанца иза дара ийзалуш шен ойланаш кехатан тӀейахар. Коьртаниг йаздора мехкарийн лирикин могӀанаш шен чохь болу сингаттамах, сатийсамех, ойланех лаьцна. ТӀаьхь-тӀаьхьа оцу лаамо орамаш тесира, цунах доцуш цатерг хилира. Йуьхьанца Любина йаздинарг гайта иэхь хетара. Амма цунах къайле хилла дукха ца лаьттира. Байташ республикин газеташкахь, а журналашкахь а гучуевла йолаелира. Байташ зорбане яхийтира тамехь долу литературин-исбаьхьаллин журналашкахь, масала, «Орга», «Вайнах», «Нана». Масех байт араелира жамаӀатан гуламехь: «ЗӀийдигаш» а, «Седарчийн гулам».

2008 шарахь Къилбаседа Кавказан къона йаздархойн дийцарий декъахо хилира. Ткъа 2009 шарахь Нохчийн литературин гӀоьнна фонда агӀора хиллачу республикин къовсамехь, толамхо хилира. Евразин йаздархойн бертан а, Москохан гӀалин кхолламан йаздархойн бертан совгӀатийн лауреат йу. СовгӀат дина М. Мамакаевн цӀарах «Дешин аьрзу» орденца а, А. Чеховн цӀарах мидалца а.
Л. Арсалиевас байташ йоцуш йазйо кхин проза а, ткъа кхин а гочдо нохчийн маттера оьрсийн матте. Байташ йазйо нохчийн а, оьрсийн а маттахь.

«Соьлжа-ГӀалин белхало» арахецаралло зорба тоьхна, Нохчийн маттахь болу хьалхарчу гуламехь «ЦӀархазмана аьлла доцуш…», йу поэзи а, проза а. Иза арабелилира Нохчийн Республикин арахьара зӀенийн, къоман политикин, зорбанан, хаамийн министраллин гӀоьнца, цунна йукъайахара поэзии а, проза (кегийра дицар) а.

Жайна чухоамца жима делахь а, амма цуьнан агӀонаш тӀехоьира 80 байт а, жима 4 дийцар. Ерриш уьш кӀоргера чулацам болуш, йешархочуьнга дахаран маьӀнех ойла йойтуш. Любин байтийн тематика доттагӀаллех, адамийн йукъаметтигех лаьцна йу. Шен байташкахь цуо бала хьоьгу, сагатдо, цабезам хуьлу, гӀайгӀане хуьлу, амма охьа ца таьӀа дахаран баланийн дозаллин. Царна чохь шортта гӀайгӀа бу, амма дог эшар дац. Шен ойланийн турпал санна, иза чӀогӀа натура ю. Гуламехь хьалха йазйина йу байт «Даймохк».

Билгалдахарш
------------

1. ↑  В Москве состоялась презентация нового романа Канты Ибрагимова «Стигал».  ChechnyaTODAY.com (06 апреля 2015г.). Теллина 2021 шеран 15 мартехь.
2. ↑  В Чечне определены финалисты конкурса «Нохчийн мотт – сан дозалла».  grozny-inform (13.04.2011). Теллина 2021 шеран 15 мартехь.
3. ↑  В Центарое состоялся концерт ансамбля «Нохчо».  телерадиокомпания «Грозный» (6 марта 2018). Теллина 2021 шеран 15 мартехь.
4. 1 2 3 4 5 6 7  Без тебя все кажется туманным….  Малика Абалаева - «Вести республики» №154 (1837) (16.08.2012). Теллина 2021 шеран 15 мартехь.

Хьажоргаш
---------

* Лирика в стихах Любы Арсалиевой.  Увайс Лорсанукаев - «Вести республики» №195 (1878) (15.10.2012). Теллина 2021 шеран 15 мартехь.